open-index/open-wikipedia-markdown huggingface dataset:
Prasasti adityawarman

**Prasasti Adityawarman**  adolah batu prasasti yang dikaluan oleh Adityawarman pado maso dahulunyo. Batu iko ditemukan katiko itu di Bukik Gombak, yang kini alah dipindahkan ka Desa Gudam Kecamatan Tanjung Emas Kabupaten Tanah Datar. Pado umunyo batu prasasti Adityawarman iko marupokan kumpulan dari sadonyo prasasti Pagaruyuang yang ado. Batu iko dahulunyo ditulis dengan huruf Jawa Kuno dengan bahaso Sansekerta dan juga bahaso Melayu Kuno.

Pado umumnyo Batu  Prasasti Adityawarman barisi pujian-pujian kapado Adityawarman yang katiko itu sebagai penganut Budha Bairawa. Sampai kini batu Prasasti iko masih tajago dengan elok, karano batu iko kini alah manjadi cagar budaya di bawah pengawasan Suaka Peninggalan Sejarah.

Bagi masyarakat Luhak Nan Tuo, khususnyo masyarakat Gudam Tanjung Emas, mitos Batu Prasasti Adityawarman ini berfungsi bagi mereka sabagai gambaran sosial pado maso dahulunyo yang mampu mencerminkan norma budaya. Melalui mitos iko, para pemuka masyarakat diajak dan dituntuik untuak mampu manjadi pengawas dan pengontrol terhadap sagalo tindakan dan tingkah laku masyarakat sacaro luas. Namun sabaliaknyo, masyarakat secara keseluruhan pun mengharapkan pemuka masyarakat mampu manjadi tauladan yang baik dalam persoalan internal sarato persoalan eksternal pada sebuah suku, maupun hubungan antaro suku lain.
Batuang gilo

**Batuang gilo marupokan** parmainan anak nagari di Minangkabau nan barasa dari Kota Solok. Parmainan iko maikuik saratokan kakuatan supranatural atau jampi-jampi untuak manjalankannyo, walaupun indak di paralukan ritual tatantu. Daulunyo ado sabagian nagari ketek di Kota Solok ko sarupo Gawan, Payo, Tanah Garam, Sinapa Piliang jo lain sabagainyo mampunyoi banyak tanaman batuang. Katiko patani di daerah nan tasabuik sadang musim malambuik, manongkang, pamatang sawah tasabuik banyak nan hancua atau cayia nan mangakibekan panen samakin mangetek atau kurang manjadi. Jadi dek ulah itu patani ko mampagunoan batuang-batuang nan ado untuak manguekan pamatang sawah tasabuik. Oleh karano itu tradisi adaik di Kota Solok katiko sadang musim malambuik, manongkang para patani basamo-basamo mancari batuang untuak manguekan pamatang tasabuik, sajalannyo wakatu, para patani manjadian batuang ko sebagai pamainan nan maikuik saratokan ilmu jampi-jampi. Sehinggo pamainan batuang gilo tasabuik manjadi hiburan bagi masyarakaik satampek karano ado tantangan untuak maangkek nyo, batuang tasabuik taraso barek jo lia.

Caro-caro mamainkan "Batuang gilo" adolah:

Caro mamainkan batuang gilo indaklah payah, pamain hanyo mamaluak jo manahan batuang nan manggarik malonjak jo baputa sasuai kamauan tukang jampi-jampi . Katiko tukang jampi-jampi alah mamasuakan nan gaib kadalam batuang, sudah itu batuang akan manggarik surang. Salain tukang jampi atau urang nan pandai mambaco-bacoan batuang supayo manggarik surang ado surang tukang tokok gandang nan mairiangi parmainan iko, gandang ko untuak mambuek parmainan manjadi labiah sero. Sapanjang parmainan, tukang baco baco atau tukang jampi jampi taruih mangandalian batuang jo mambaco jampi jampi nyo , batuang tasabuik indak baranti manggarik sampai tukang baco baco atau tukang jampi jampi mamarintahan untuak baranti.

Dalam parmainan iko urang-urang nan maikutinyo indak buliah takabua . Nyampang ado nan takabua nan gaib tadi berang dan batuang tasabuik bisa baputa-puta surang, sabatang batuang dipacik dek babarapo urang, jumlah urang diparmainan iko harus ganjia, ado sabagian nan mancukuikan, nan disabuik mancukuikkan disiko iyolah makhluk gaib nan ikuik dalam parmainan batuang gilo tasabuik. Karano nan mancukuikkan atau makhluk gaib ikolah nan ka manggarikan batuang tasabuik sasuai parintah tukang jampi-jampi atau urang nan pandai mambaco bacoan batuang tasabuik supayo bisa manggarik surang malalui makhluk gaib.
### Rujuakan
Tekek

**Tekek** adolah bahaso Minang nan masuak dalam kelas kato, ‘kato karajo’ nan dalam bahaso Indonesianyo adolah tiruan bunyi saroman bunyi pukulan pado pintu, pintu meja dan sebagainyo nan tabuek dari kayu. Sadangkan makna kato tekek adolah mamukua atau mangetuk manggunokan buku jari. Ado media nan balain diantaro dua kato cako. Ketuk bamedia alaik-alaik nan umumnyo tabuek dari kayu sadangkan tekek bamedia kapalo (kaniang)jo lutuik.

Manuruik medianyo tekek ado duo: tekek kaniang jo tekek lutuik.
Berkas:Tekek 2.jpg|Tekek kaniang
Berkas:Tekek 3.jpg|Tekek lutuik


### Pamaknaan Tekek Badasarkan Afiksasi
**Afiksasi** adolah panambahan *morfem* taikek pado *morfem* bebas. Atau acok disabuik sabagai panambahan imbuhan pado kato dasar. Tekek nan samulo adolah mengetuk manggunokan buku jari, satalah mandapek imbuhan 'ma' manjadi *menekek* nan bararti mengetuk manggunokan buku jari dengan disangajo. sandangkan, imbuhan  'ta' bagabuang jo tekek manjadi *tatekek* bararti tanpa disangajo. sadangkan *panekek* adolah urang nan malukakan tindakan ko. Untuak *ditekek* adolah urang nan takanai tindakan nangko. 
Berkas:Tekek 1.jpg|Tekek marupokan bantuak maninju manggunokan buku jari. Buku jari ko nan digesekkan ka kapalo atau ka lutuik.


## Rujuakan

*
*
*
Zytglogge

**Zytglogge** (bahaso Jerman dialek Bernese: [ˈtsiˌkːlɔkːə]) adolah manaro jam paninggalan Abaik Patangahan nan talatak di Bern, Switzerland. Bangunan iko marupoan tampek urang banyak lalu-lalang jo objek tanamo di Bern. Dek pamarintah Swiss, Zytglogge dimasuakan dalam daptar banda cagar budayo pantiang nasional.

Zytglogge dibangun pado awal abaik ka-13. Dalam sijarahnyo, bangunan iko sempat dialiahfungsian untuak babagai kaparaluan. Samulo, Zytglogge hanyo manaro panjago, kudian sempat jadi kandang situmbin, sabulun akhianyo manjadi manaro jam. Zytglogge baumua paliang tuo di antaro sadoalah monumen di Bern, daerah nan kini tanamo sabagai Kota Tuo Bern dan dimasuakan dalam situs Warisan Budaya Dunia UNESCO.

## Sijarah

### Bangunan awal
Zytglogge ditagakan sakitar tahun 1218–2020. Bangunan iko awalnyo marupoan salah satu manaro panjago sakaligus gerbang dari struktur benteng Bern. Tinggi Zytglogge samulo hanyo . Sairiang jo parluasan benteng jo parkambangan kota, tinggi Zytglogge ditingkekan manjadi  untuak mambuek Zytglogge dapek tacaliak dan indak talampok dek bangunan di sakitar benteng.

Salamo babarapo waktu dari tahun 1344 sampai 1346, bangunan iko sempat baraliah fungsi menjadi kandang situmbin untuak padusi. Pado periode iko, Zytglogge diagiah atok limas. Namun, pado 1405, tajadi kabakaran gadang di benteng. Dampak kabakaran mambuek struktur manaro rusak parah. Sasudah kabakaran, kandang situmbin dibongka,  

### Pamasangan jam jo namo
Pado awal abaik ka-15, jam baukuran gadang dilakekan di puncak bangunan. Jamnyo dipakiroan alah barupo jam astronomi sadarhana jo punyo bunyi-bunyian takah bandua. Adonyo jam sarato lonceng di manaro itulah nan manjadi asa namo Zytglogge, nan dalam bahaso Jerman dialek Bernese bararti "bandua wakatu".

Panyabutan namo Zytglogge patamo bana tacatat pado 1413. Sabalunnyo, manaro jam iko hanyo disabuik *kebie* (aratinyo "sangka" atau kandang situmbin). Salapeh dipelokan pasca-kabakaran pado 1405, sempat pulo dinamoan *nüwer turm* ("manaro baru").

## Interior
Zytglogge punyo tata letak nan barubah-rubah sasuai fungsinyo. Bangunan Zytglogge mulonyo hanyo bangunan nan dindiangnyo indak langkok, malainkan tabukak di sisi timur atau sisi nan maadok ka kota.

Ruangan di puncak manaro paruntuakannyo digunoan dek pamarintah kota. Hinggo pangujuang abaik ke-20, ruangan nan tun sempat dijadian ruang arsip, gudang, sampai tampek parlindungan dari serangan udaro. Samanjak 1979, interior ruangan puncak manaro dikosongan dan hanyo dapek dimasuaki untuak pamaliharoan sarato kunjuangan wisata.

## Rujuakan

### Daptar pustaka
* 
* 
* 
*
Pariuak karo

**Pariuak karo** atau ***Nepenthes*** (Indonesia: **kantong semar**, Inggirih: *Tropical pitcher plant*), marupokan genus tumbuahan nan tamasuak dalam familia *[[monotipik]]*, tadiri dari 130 spesies dan alun tamasuak hibrida alami maupun buatan. Genus iko marupokan tumbuahan karnivora di kawasan tropis Dunia Lamo, kini tamasuak di dalamnyo nagara Indonesia, Republik Rakyaik Tiongkok bagian selatan, Indochina, Malaysia, Filipina, Madagaskar bagian barat, Seychelles, Kaledonia Baru, India, Sri Lanka, jo Australia. Habitat jo spesies tabanyak ado di pulau Kalimantan jo Sumatera.

## Rujuakan
Muhammad Reza Pahlevi Isfahani

**Muhammad Reza Pahlevi Isfani** (lahia di Blitar, 06 Agustus 1998) adolah ciek dari banyak pamain bulu ayam di Indonesia. Jinih pamainan bulu ayam nan ditekuninyo adolah pamain ganda putra. Muhammad Reza ko ikuik ka dalam klub Jaya Raya Jakarta. 
## Patandingan

Sajak tahun 2014, Muhammad Reza alah mulai batandiang bulu ayam. Ado babarapo patandiangan tiok tahun. Muhammad Reza salain ado manang dalam patandingan, pernah pulo indak jadi ikuik turnamen. Itu katiko turnamen Thailand Terbuka 2019 karano Reza kanai cadiro di kaki. Badasarkan hasil MRI (*Magnetic Resonance Imaging*) manunjuakan baso otot engkel Reza ado nan cabiak sahinggo indak mamungkinkan Reza batandiang.

Barikuik adolah patandiangan nan pernah diikuikan dek Muhammad Reza:

## Prestasi
Muhammad Reza Pahlevi Isfani adolah pamain bulu ayam nan rangking 35 di BWF (Badminton World Federation). BWF iko adolah organisai internasional untuak ulahrago bulu ayam. Dari banyak patandingan nan dilalui dek Muhammad Reza, ado babarapo nan dimanangkan dek inyo basamo jo pasangan mainnyo. Pasangan main Muhammad Reza indak hanyo ciek urang, mereka adolah Akbar Bintang Cahyo, Kenas Adi Haryanto, Muhammad Fachrikar, Fachryza Abimayu, Andika Ramadiansyah. Barikuik adolah prestasi nan didapekan dek Muhammad Reza salamo batandiang dari tahun 2014 sampai 2019.   

### 1. Tahun 2018

### 2. Tahun 2017

### 3. Tahun 2015

### Catatan kaki

## Rujuakan



### Daftar Pustaka
* 

* 

* 

* 

*
Kandang situmbin

**Kandang situmbin**, **panjaro**, **bui**, atau **lembaga pemasyarakatan** adolah fasilitas nagara tampek manahan urang sacaro paso di bawah otoritas nagara. Labiah dari 9 juta urang dipanjaro di sakuliliang dunia kini iko. Populasi tahanan kandang situmbin di kabanyakan nagara maningkek tajam pado awal tahun 1900-an.

Di Indonesia, kandang situmbin dikenal jo sabutan Lembaga Pemasyarakatan nan marupoan Unit Pelayanan Teknis di bawah Kementerian Hukum dan Hak Asasi Manusia. Salah satu LP nan tanamo di Indonesia adolah Nusa Kambangan.

Istilah kandang situmbin di Minangkabau bararti kandang kambiang. Pangistilahan iko dikaranoan urang nan mauni kandang situmbin makan, lalok, jo cirik di sinan.

## Rujuakan
Gulai kurma

**Gulai kurma**, marupokan masakan khas Sumatera Barat yang bahan utamonyo dagiang jawi. Walaupun namonyo Gulai Kurma, indak bararti ado buah kurma di dalam resep masakannyo. Gulai Kurma ko biasonyo mudah disobokan di rumah makan Padang karano banyak peminatnyo. Caro mambuek Gulai Kurma ko indak talampau payah, caro nan partamo tumih bumbu sampai harum baunnyo, masuak an dagiang ka bumbu yang alah ditumih sampai dagiang barubah warna, salanjuiknyo masuak an santan, kantang, garam, gula, kalau alah mandidiah dan kantang alah ampuak, masuak an larutan asam jawa dan masak jo api sadang sampai kurma mangental, kalau alah masak hidangan kadalam piriang cambuang dan siap disajian.

Biasonyo Gulai Kurma acok dibuek urang minang untuak acara-acara atau hari-hari gadang, misalnyo hari rayo.,Maskipun indak sapapuler randang, sajian Gulai Kurma ko punyo kaistimewaan tasandiri. dengan namonyo yang unik, parpaduan rempah-rempah yang maresap kadalam dagiannyo dan ditambah warna kuah kentalnyo yang bawarna ka ijau-ijauan mambuek lidah ndak saba  untuak mancicipinyo.

## Bahan
Untuak bahan mambuek Gulai Kurma adolah dagiang, kantang, kayu manih, 5 buah cangkeh, 1 buah kapulaga, 2 lembar daun salam, 2 lembar daun jeruk , 1 batang sarai, 2 sdm perasan asam jawa, 800ml santan, gulo, ayia sacukuiknyo, minyak goreng, garam sacukuiknyo. Untuak bumbu aluihnyo iolah katumba, marica, buah palo, jinten, bawang merah, bawang putiah.

## Caro Mamasak
Langkah pertamo untuak mambuek Gulai Kurma adolah tumih bumbu yang alah disadio-an,diaduak sampai marato dan tunggu sampai bumbu yang ditumih mangalu-an aroma yang harum, salanjuiknyo masuak-an dagiang dan tunggu sampai dagiang jadi saparoh matang atau barubah warna. Kalau alah barubah warna baru masuak-an santan dan tunggu sampai mandidiah, sasudah tu masuak-an kantang , garam jo gulo sacukuiknyo. Tunggu sampai kantangnyo ampuak, sasudah itu masuak-an perasan asam jawa dan jan lupo masak jo api sadang, tunggu sampai kuah kurmanyo kental dan dagiangnyo yo sabana ampuak. Kalau lah ampuak, pindahan ka piriang dan agiah bawang goreng untuak pamanihnyo.

## Rujuakan
Hendri Saputra

**Hendri Saputra** adolah  (lahia  12 Mai 1981; umua 38 tahun ) mantan pamain bulu ayam Indonesia nan kini bakabangsaan Singapura. Kini ko, inyo manjadi palatih tunggal putra untuak tim nasional Indonesia. Hendri adolah putra dari pasangan Sugeng Subagio jo Sri Sariyani nan mampunyoi anak sambilan urang. 

## Prestasi
Ado banyak prestasi Hendri Saputra salamo bamain bulu ayam di kancah turnamen nasional ataupun internasional.Barikuik ko adolah prestasi Hendri Saputra dalam mawakili nagari Singapura.    
### Pesta Olahraga Persemakmuran

### Pesta Olahraga Asia Tenggara (Southeast ASIAN GAMES)

### Kejuaraan Bulu Tangkis Asia

Salain mawakili Singapura, Hendri Saputra pernah pulo bamain bulu ayam mawakili Indonesia. Baraikuik adolah patandiangan Hendri Saputra katiko mawakili Indonesia.

### Kejuaraan Asia Junior

## Kagiatan Kini
Kini Hendri Saputra adalah pansiun bamain bulu ayam dan manjabaik sabagai palatih pamain bulu ayam putra Indonesia. Jonatan Christie jo Ihsan Maulana Mustofa adolah ciek dari banyak anak didik Hendri Saputra. Pado turnamen bulu ayam SEA GAMES 2017, Jonatan Christie jo Ihsan Maulana Mustofa mandapekan masing-masingg madali ameh jo madali parunggu. Salain itu ado pulo Anthony Sinisuka Ginting nan manjadi murik Hendri. Ginting nan marupoan namo panggilannyo pernah ikuik di BMF Wourld Tour Finals 2019 Guangzhu. Namun hanyo mandapekan runner up di patandiangan tu.Hendri tamasuak disiplin jo kareh dalam mandidik anak-anak didikannyo, tamasuak indak mambuliahan anak didiknyo bacewek. 

## Rujuakan

### Daftar pustaka
* 

* 

*

* 

*

* 

*  

*   

* 

*
Puncak gugak sarai

## Puncak Happy Guguak Sarai
**       ** **Puncak guguak sarai** adolah puncak yang talatak di sabalah puncak gogoan Koto Laweh, untuak mandapekan foto di puncak guguak sarai ko sangek manantang. Karano pemandangan sangek rancak mandapekan hasil foto yang rancak pulo. Kamudian tingginyo dari Puncak ko labiah kurangnyo 800meter dari ateh pamukaan luik. Dari ateh puncak ko kito dapek mamandang sawah, rumah panduduak, hijaunyo kabun bukik yang bajajar tasusun sangaik rancak untuak kito caliak.

Kamudian di ateh Puncak Happy ko ado batu gadang yang dapek kito gunoan untuk bafoto jo pamandangan yang rancak untuak latar balakang foto kito,di siko banyak urang yang mangabadikan fotonyo, kito harus bahati-hati karano di bawah bukik ado jurang yang sangaik dalam. Puncak ko sangaik cocok untuak urang yang sanang bafoto-foto. Tapi Puncak Happy ko cocok juo untuak kito yang sanang manjalajahi kaindahan alam yang masih tajago kelestarianyo. Udaro nyo yang sajuak mamanjokan kito dari kasibuak an kito sahari-hari. Manjadikan katanangan bagi kito yang sanang suasano yang manyatu jo alam.

## Sejarah
Dahulunyo namo Puncak ko indaklah Puncak Happy, dahulunyo namonyo adolah Puncak Mob**,** ado juo yang manyabuiknyo Puncak Laweh**.** Namo Puncak Happy ko di agiah karano musyawarah panduduak satampek. Dan alah di sapakati namonyo manjadi Puncak Happy.

## Lokasi
Lokasi puncak ko barado di Nagari Koto Laweh, Kecamatan IX Koto Sungai Lasih, Kabupaten Solok. Jalan di dakek lokasi Puncak Happy agak sampik, jadi untuak wisatawan yang pai bakunjuang ka Puncak Happy di arok an bahati-hati. Jikok kito barado di Kota Solok mako kito akan manampuah jalan 15minik sajo kito akan sampai di Nagari Guguak Sarai. Dan kito langsuang manuju SDN 05 Guguak Sarai. Sabalum SDN 05 ko kito akan batamu jo pasimpangan dan kito langsuang belok kida. Sasudah itu kito akan malewaik an kabun kelapa sawit dan ndak lamo siap itu kito akan manamui tampek parkir kandaraan. Siap itu kito akan mambayia parkir Rp 5.000 sajo untuak 1 honda. Dan kito akan bajalan mandaki manuju Puncak salamo 15menit dan kito alah dapek marasoan rancak pamandangan di ateh Puncak Happy.

## Rujuak
Ardian Syaf

**Ardian Syaf** (lahia di Tulungagung, Jawa Timur pado tanggal 13 Januari 1980) adolah komikus Indonesia nan barasal dari Tulungangung. Mamulai karajo profesional sabagai komikus pado Tahun 2007. Tainspirasi dari sosok komikus Belgia Herman Huppen nan sangaik baliau kagumi. Baliau mulai suko ka komik sajak ketek katiko dibalian komik dek ayahnyo.

## Rujuakan
Gandang

**Gandang**, atau **gendang** marupokan alat musik tradisional minangkabau. Gandang ko sarupo jo gandang - gandang pado umumnyo, caro mamainkannyo pun samo, yaitu dipukul. Hanyo sajo, teknik memukul nyo yang agak beda dari gandang kabanyakan. Di minang, gandang ko digunokan bagantuang pado rantak lagu nan ka di mainkan. Salah satu kesenian gandang nan terkenal yaitu gandang tasa di kabupaten Padang Pariaman. 

Gandang ko ado bamacam-macam, contoh nyo gandang tambua nan tabuek dari kayu babantuak lonjong, tapiannyo bulek sudah tu permukaan nyo di lakek an kulik binatang. Ado lo namonyo gandang tasa, bantuaknyo mirip satangah bola dan hanyo ado ciek permukaan kulik. Caro mamainkan gandang tambua yaitu disandang dek pemain gandang di bahu dengan posisi tagak manggunoan duo buah pemukul dari kayu. Untuak gandang tasa, kayu pemukul nyo biasonyo lebih panjang, aluih, dan lentur.



## Rujuakan
International Standard Book Number

**International Standard Book Number** atau **ISBN** (arati harfiah: *Nomor Buku Standar Internasional*) adolah pangindentikasi unik untuak buku-buku nan digunoan sacaro komersial. Sistem ISBN dibuek di Britania Raya pado tahun 1966 dek saurang panggaleh buku jo alaik-alaik tulih W H Smith. Mulonyo, sistem iko disabuik *Standard Book Numbering* atau SBN (digunoan hinggo tahun 1974). Kudian, sistem ISBN diadopsi sabagai standar internasional ISO 2108 pado tahun 1970. 

Tadapek pulo nan saroman jo ISBN, yaitu *International Standard Serial Number* (ISSN) nan digunoan untuak publikasi periodik takah majalah.
Burkhan Khaldun

**Burkhan Khaldun** adolah ciek dari banyak pagunuangan Khentii nan ado di Provinsi Khentii, timur laut Mongolia.  Gunuang iko bagian dari 12.000 kilometer persegi  Khan Khentii Strictly Protected Area (Khan Khentii daerah lindungan khusus) nan didirian pado tahun 1992. 

## Geografi
Burkhan Khaldun bararti "Gunuang Dewa" disabuik juo Khentii Khan (Rajo Pagunuangan Khentii). Iko adolah pagunuangan paliang tinggi di wilayah iko, tingginyo 2.362 meter (7.749 kaki). Di pagunuangan iko adolah sumber dari babarapo sungai nan ado, sungai Onon jo Kherlen mangalia ka Amur nan bamuaro ka Samudra Pasifik. Salain itu ado sungai Tuul, Kharaa, jo Yeruu nan mangalia ka utara nan  bamuaro ka Samudra Arktik. Burkhan Khaldun ko dikukuahan manjadi Situs Warisan Dunia UNESCO pado sesi 3 Komite Warisan Dunia pado taanggal 4 Juli 2015 jo judul Gunuang Burkhan Khaldun nan Hebat jo daerah sakral sakiarnyo. Area nyo adolah 443.739 hektar jo sabuah zona tambahan saluas 271.651 hektar. Iko dikukuahan dek tradisi budayanyo nan unik tantang gunuang jo pamujaan alam babarapo tahun tarakhia sarato sijarah jo sastranyo nan dikana dek kasadoalah urang.

## Binatang
Di pagunuangan Burkhan Khaldun di Kabupaten Khentii ko, binatang-binatang nan dilaporkan ado 50 jinih spesies dari 27 genus dari 6 ordo nan tamasuak ka 5 jinih spesies mamalia, ado 4 spesies Hymenoptera, 4 spesies lagomorpha, 19 spesies mancik, 13 spesies pamangso, 5 spesies ungulate, 1 spesies reptil, dan 253 spesies buruang.

## Tumbuahan

Tumbuahan nan iduik di pagunuangan ko tadiri dari jinih taiga. Taiga ko adolah hutan nan diisi dek ciek spesies, contohnyo pinus, cemara, konifer, dan lain-lainnya. Spesies tanaman nan dicatat di buku merah Mongolia adolah 15 spesies nan sangek sorik disobokan, jo ado 28 jinih spesies nan digolongan ka spesies sorik disobokan, jo ado babarapo jinih spesies nan tarancam punah.



## Rujuakan

### Daftar Pustaka
* 

* 

* 

*

*
Martabak Manih

**Martabak manih** adolah makanan nan tabuek dari adonan tapuang tarigu, talua, ragi ditambah toping wijen sangrai jo gulo. Martabak ko mulonyo banamo Hok Lo Pan dan diciptaan urang-urang keturunan Tionghoa di Bangka Belitung. Kue ko makin dikenal masyarakaik lueh sampai di lua Bangka, urang-urang dilua Bangka Belitung manyabuiknyo kue rembulan atau kue terang bulan dek bantuaknyo bulek jo bawarna kuniang. Awal diciptaan, toping martabak hanyo barupo gulo dan wijen sangrai. Tapi, sairiang bakambangnyo zaman taburan untuak martabak ko tambah bamacam-macam. Kini, adonannyo alah punyo raso kekinian bantuak raso greentea jo raso red velvet.

Martabak manih punyo banyak namo di Indonesia. Di Jakarta samo Banduang urang manyabuik makanan ko martabak manis jo asin. Samantaro, di Semarang manyabuiknyo kue Banduang. Di Medan urang-urang manyabuik kue ko, martabak Bangka. Di Pontianak urang manyabuiknyo apam pinang. Adopulo nan manyabuiknyo kue terang bulan dek bantuaknyo bulek jo bawarna kuniang.

Martabak umumnyo dijua di tampek-tampek sederhana. Ado nan manjua di ruko-ruko nan saadonyo, adopulo nan manjua bakaliliang pakai garobak. Tapi kini martabak banyak dijua di tampek-tampek kekinian.

Martabak manih pernah mawakili Indonesia di pentas kuliner tingkek dunia. Dalam Jambore Food Street Congress pado tahun 2017 lalu di Manila, Filipina. Makanan ko jadi makanan paliang diminati dan dicari samo para pamburu makanan di Manilla. Ado tigo baleh negara nan sato dalam acara tu. Diantaronyo ado Indonesia, Singapura, Thailand, Malaysia, Vietnam, Filipina, Meksiko, Amerika Serikat samo Jerman. 

Hinggo hari kaduo dalam acara di Filipina, tapeknyo di kota Manila tu, martabak manih paliang banyak dicari urang. Dek saking banyaknyo dikaja urang, urang sampai rela antri sampai bajam-jam untuak mambalinyo. 

## Rujuakan
Muhammad Rafli

**Muhammad Rafli** (lahia di Malang, 24 November 1998) adolah pamain sepak bola Indonesia. Inyo adolah anggota dari Klub Arema FC.Salain di Klub Arema FC, Muhammad Rafli adolah pamain di Tim Nasional Indonesia (Timnas). Posisi Muhammad Rafli dalam patandiangan adolah sabagai panyarang di Arema FC ataupun di Timnas. Inyo bamain jo nomor pungguang 30 di Arema FC jo nomor 27 di Timnas.

## Kahidupan awal

Muhammad Rafli manjadi pasepak bola karano harapan ayahnyo. Ayahnyo hanyo bisa manjadi anak gawang. Dek sebab itu, ayahnyo baharok kapado anak-anaknyo untuak bisa manjadi pasepak bola. Katiko umua 8 tahun, Muhammad Rafli dimasuakan ka Sekolah Sepak Bola (SSB) di Malang. Salanjuiknyo, inyo lulus seleksi  ASIFA (Aji Santoso International Football Academy) di Malang. Katiko alah lulus, Muhammad Rafli basamo jo kawan-kawan ASIFA nan lain ikuik latihan basamo di Arema FC. Muhammad Rafli manandotangani kontrak partamo jo pamain lain untuak masuak ka dalam Arema FC pado tahun 2017.   

## Patandiangan
Muhammad Rafli basarato jo klub Arema FC ikuik patandiangan Piala Presiden Indonesia 2017 sarato Piala Presiden Indoensia 2019.  Pado tahun 2018, Muhammad Rafli ikuik 19 lago. Pado tahun iko, inyo indak bahasil mancetak gol. Namun pado tahun 2019, Muhammad Rafli bamain 17 lago basamo jo Klub Arema FC di Liga 1 2019.  Pado tahun 2019 ko, Muhammad Rafli bahasia mancetak 2 gol di Liga 1. Salain itu inyo bahasil pulo manjadi anggota Tim Nasional (Timnas) di SEA GAMES 2019 nan diaadoan di Filipina.

Piala AFF (*[[ASEAN Football Federation Championship]]*) U-19 2016 pada tanggal  14 September 2016, Muhammad Rafli basamo jo tim Indonesia U-19 batandiang malawan Thailand U-19. Sasudah malawan Thailand, salanjuiknyo patandiangan malawan Laos U-19 pado tanggal 18 September 2016. Dalam patandiangan malawan Laos ko, Indonesia manang 3-1. Muhammad Rafli manambah skor untuak Indonesia pado minik-minik tarakhia patandiangan.

Salanjuiknyo Muhammad Rafli batandiang juo basamo jo tim Indonesia U-23 dalam patandiangan internasional. Pado patandiangan Merlion Cup 2019, Muhammad Rafli jo tim Indonesia malawan Thailand U-23 padi tanggal 7 Juni 2019 jo Filipina U-23 pado tanggal 9 Juni 2019. Katiko malawan Filipina, inyo bahasia mancetak 3 gol. Pado Merlion Cup tahun 2019 tim Indonesia U-23 madapekan juara 3.

Barikuik adolah patandiangan Internasional nan diikuikan dek Muhammad Rafli:

## Penghargaan nan didapek
Salamo bamain sepak bola, Muhammad Rafli jo timnyo ado mandapekan babarapo penghargaan. 

## Rujuakan

### Daftar pustaka
*

* 

* 

* 

* 

* 
  
* 

*
Silungkang (rumah makan)

**Silungkang (Rumah Makan)** biso manjadi salah satu piliahan tampek makan untuak wisatawan dan masyarakaik satampek. RM Silungkang talatak di *[[Jalan Sawahan Timur]]* di muko Stasiun Kereta Api Simpang Haru. Rumah makan ko manyadioan makanan khusus jariang. Panangguang jawek rumah makan ko adolah *Sitti Rizki Mulyani*. Sitti manjalehan makanan khusus lainnyo jugo ado di siko, saparti dendeng asok dan randang khas Silungkang.

## Menu Kusuih
Menu jariang di siko babeda dari nan biasonyo. Jariang di siko banamo jariang balopak dan jariang batokok. Jariang balopak di buek sarupo gulai jariang pado umumnyo, manggunuan santan pakek supayo gulai nampak labiah pakek. Sadangkan jariang batokok dibuek sacaro di abuih talabiah dulu, kamudian di tokok. Panyajiannyo di campuan  minyak jo lado kamudian dilatakkan di ateh piriang angek, supayo jariang tatap angek wakatu di edangkan.

## Kamudahan
Rumah makan ko jugo dilangkapi samo pusaik oleh-oleh nan barado di subalahnyo. Untuak wisatawan jo masyarakaik nan lah sudah makan bisa pai ka subalah untuak maliek songket silungkang jo makanan khas Minangkabau. Tampeknyo nan laweh dapek manampuang banyak urang nan nio ka siko.

## Rujukan
Gandang tambua

**Gandang tambua** adolah jenis gandang nan ado di Minangkabau. Gandangnyo bamuko duo, badannyo tabuek dari kayu, jo kaduo mukonyo ditutuik dek kulik kambiang. Kaduo mukonyo diguguah pakai kayu nan dinamoan panokok. Ukuran gandang tambue indak ado nan samo, tergantung dek kelompok yang mamainannyo. Gandang tambua dapek disandang di bahu pamain atau dilatakan di tumpuan.

Gandang tambua manjadi bagian kesenian musik nan ado di Minangkabau. Gandang tambua biaso dimainan di satiok acara adaik, misalnyo baralek, atau pesta tabuik di Pariaman.

## Rujuakan
Aia Putiah

Aia putiah adolah aia nan mampunyoi banyak manfaat untuak kesehatan manusia. Aia putiah biaso digunokan untuak sabagai palapeh dahaga. 

### Banyak aia putiah nan harus dikonsumsi
Kito dianjurkan untuak mangonsumsi aia putiah saindaknyo sabanyak kurang labiah 8 galeh atau sataro jo 230 ml atau 2 liter dalam sahari bagi urang dewasa. 

### Manfaat mangonsumsi
Ado banyak alasan mangapo kito dianjurkan minum aia putiah sabanyak 2 liter dalam sahari antaro lain aia putiah bisa manangkal sakik kapalo, manyehatkan kulik sarato mancerahkannyo, juo bisa untuak manurunkan barek badan. Banyak manfaat lainnyo jikok kito mangonsumsi aia putiah sasuai takaran nan dianjurkan.

### Referensi

# https://m.detik.com/health/berita-detikhealth/d-3633264/ini-alasannya-harus-minum-2-liter-air-putih-sehari
# https://www.alodokter.com/jangan-remehkan-manfaat-air-putih
Batu cik kabau

Mangapo namonyo batu **''cik kabau**,* karano batu iko caritonyo dulu adolah kotoran dari kabau. Caritonyo katiko itu ialah ado seekor kabau yang jenisnyo gadang dari pado kabau jenis kini, kabau iko adolah kabau taruang, yang diajak untuak batandiang. Katiko kabau yang biasonyo bataruang acok manang, tapi pado suatu katiko kabau itu kalah. Jadi karano alah kalah, kabau itu di baok pulang. Tapi tibo-tibo katiko dalam perjalanan kabaunyo rabah dan indak talok untuak tagak lai.

Karano alah rabah dan indak talok untuak tagak, kabau iko buang kotoran katiko dalam posisi rabah. Kironyo kotoran yang dikaluan kabau itu adolah batu. Setelah kabaunyo mati dan dikubuan di tampek itu. Kotoran yang manolong itu dilatakan diateh kuburannyo. Jadi begitulah carito asal mula namo *cik kabau'' itu.
Ambun

Ambun adolah uap aia pado malam hari nan manjadi titiak-titiak aia. 

### Khasiat aia ambun
1. Dapek manurunkan barek badan

2. Dapek mangatasi jirawek

3. Mambuek suaro labiah merdu

4. Manstabilkan kondisi prima tubuah

5. Malancarkan buang aia gadang

6. Manyegarkan tubuah

7. Mampacapek kamampuan bayi untuak bajalan

### Proses tabantuaknyo

Ambun akan tabantuak jiko udaro banyak manganduang uap aia, suhunyo cukuik dingin sarato kondisi nan indak barangin. Di siang hari aia akan manguap manjadi uap aia. Uap aia ko lalu taparangkok di udaro. Pado malam hari suhu manjadi labiah dingin dari siang. Pamukoan benda-benda sarupo daun, tanah, sarato nan lainnyo ikuik manjadi dingin. Uap aia akan manjadi labiah mudah manempel ka benda-benda tasabuik. Karano suhu manjadi labiah dingin, uap aia nan manempel pado bendaa tadi kamudian barado pado titiak januah sahinggo barubah baliak manjadi aia. 

### Referensi

# https://www.indozone.id/fakta-dan-mitos/YvsXOj/bagaimana-proses-munculnya-embun 
# https://www.idntimes.com/health/fitness/savira-1/manfaat-kesehatan-air-embun-exp-c1c2
Ahmad Fuadi

### '''Identitas Singkek'''
A. Fuadi atau Ahmad Fuadi (untuak sataruihnyo ditulih Fuadi) laia di Bayua, kampuang ketek di tapi Danau Maninjau taun 1972, indak jauah dari kampuang Buya Hamka. Fuadi marantau ka Jawa dek patuah kapado pinto Ibunyo untuak manaruihan sakulah agamo. Fuadi manimbo ilmu agamo di Pondok Modern Gontor. Di situ Fuadi baraja baso Arab, baso Inggrih, sarato Al-qur'an jo Hadist. Di Pondok ko Fuadi basobok Kiai jo Ustad nan indak parnah pilik mambagi ilmu. Tiok ari Fuadi basamo kasado murid di Pondok Modern mandapek nasiaik atau pengetahuan nan mampakayo pamikiaan Fuadi. Gontor pulo nan maajaan Fuadi sabuah mantra sadarhano tapi sabana kuek, ***man jadda wa jada***, siapo sajo nan basungguah-sungguah pasti sukses.

### '''Sipak Tajang Fuadi di Dunia Pendidikan'''
Sasudah manyalasaian anam taun baraja di Pondok Modern Gontor, Fuadi malanjuikan kuliah ka Universitas Padjadjaran, Bandung, jurusan Hubungan Internasional. Katiko alah luluih kuliah S1, Fuadi manjadi wartawan majalah Tempo. Kaleh jurnalistik patamonyo di bawah bimbiangan sado wartawan senior Tempo. Tahun 1999, Fuadi mandapek beasiswa Fullbright untuak kuliah S-2 di School of Media and Public Affairs, George Washington University, Amerika Serikat Fuadi marantau ka Washinton DC basamo Yayi, bini Fuadi-nan wartawan pulo-adolah mimpi Fuadi nan manjadi nyato. Sambia kuliah Fuadi baduo jo bininyo manjadi koresponden Tempo sarato wartawan *Voice of Amerika*. Barito sejarah sarupo tragedy 11 September inyo baduo dan malaporkan langsuang dari Pentagon, White House, jo Capitol Hill. Tahun 2014, Fuadi mandapekan beasiswa *Chevening award* untuak baraja di Royal Holloway, University of London untuak bidang film dokumenter. Sabagai *scholarship hunter*, Fuadi basamangaik taruih malanjuikan sakolah jo mancari beasiswa. Sampai kini, Fuadi alah mandapekan 8 beasiswa untuak baraja ka nagari urang. Fuadi alah mandapek kasampatan tingga jo baraja di Kanada, Singapura, Amerika Serikat sarato Inggris. Panyuko fotografi ko parnah manjadi Direktur Komunikasi The Nature Conservacy, sabuah NGO konservasi internasional. Kini, Fuadi sibuk manulih, jadi pangecek jo motivator.

### Fuadi di Dunia Tulih-manulih
Namo Ahmad Fuadi mulai malambuang tinggi katiko novel patamonyo tabik. Novel tu bajudul Negeri 5 Menara. Novel iko saraik jo nasiaik sarato motivasi tantang baa ka baa impian musti diwujuikan. Novel iko alah banyak mandapek penghargaan bahkan di tahun 2012 novel Negeri 5 Menara difilmkan. Salain tu, novel Negeri 5 Menara dicetak pulo dalam versi bahasa Inggris, judulnyo The Land of Five Tower. Novel Negeri 5 menara adolah novel patamo dari trilogi Negeri 5 Menara; duo novel lai adolah Ranah 3 Warna jo Rantau 1 Muara. Trilogi Negeri 5 Menara ko sukses manjadi novel *best seller,* alah babarapo kali dicetak. Tahun kini novel Ranah 3 Warna dijadian film pulo, kabanyo *shooting* film tu alah salasai, katonyo film Ranah 3 Warna siap ditonton taun bisuak, 2020. Salain novel trlogi Negeri 5 Menara, novel Fuadi nan lain masih manjadi *best seller*, takah Anak Rantau contohnyo.
Karak kaliang Payokumbuah

= Karak Kaliang =
**Kota Payakumbuah** adolah kota yang ado Sumatera Barat. Kota nan tanamo punyo maknan tradisional galamai. Salain galamai ado pulo maknan tradisional nan banamo Karak kaliang

Makanan ko bisa di kecek kan unik ,karano makanan ko samo persis Jo angko salapan. Karak Kaliang nan di buek dari ubi kayu nan di rudan, karak kaliang dijadikan ladang usaho  warga Kelurahan Payolansek, Kecamatan Payakumbuh Barat, Kota Payakumbuh.

Usaho membuek makanan tradisonal Karak Kaliang ko, dijalankan  warga payolansek sajak tahun 1980-an silam. Barawal baraja mancaliak usaho dari daerah tetangga Bukittinggi, warga Payolansek Payakumbuh ko, mamulai usaho sampai kini bisa maisi pasa Jo pusat oleh-oleh yang ado di Kota Payakumbuh, Bukittinggi,Jo sumatera barat. Usaho yang di jalankan warga ko , masih mamakai alaik alaik tradisional.

**Karak kaliang** manjadi oleh oleh nomor 1 di Sumatra Barat. Indak heran kalau urang-urang di lua Sumatra Barat bahkan Ado yang dari lua nagari yang mancari Karak kaliang untuak oleh oleh nyo.

Salain rasonyo yang lamak, karak kaliang ko bisa tahan lamo. Warga Payolansek yang mamulai usaho ko sajak tahun 1980-an, manamoi  rumah karajo ko Jo namo "Bengke".

Untuak ciek bengke yang punyo usaho ko mampakarajokan  tanago karajo  10 sampai  15 urang dalam sahari, yang mulai bakarajo dari jam  05.30 sampai jam 21.00 satiok harinyo. Satiok hari yang punyo bengke ko , bisa mambuek karak kaliang sabanyak 350 sampai 500 Kg satiok harinyo. Salain  Karak Kaliang, bengke ko juo mamasak Jo bahan yang samo, makanan tu di namoi karupuak lento. Makanan yang babantuak ketek ketek ko,di buek sacaro tradisional dek ibuk ibuk yang ado di sekitannyo.

Sumatera Barat yang kayo jo  penghasil kuliner tradisional, Payakumbuh manjadi salah satu dari penghasil makanan unik ko. kalau bakunjuang  ka Sumatera Barat, jan  lupo singah ka Payakumbuh nan mahasiakan  makanan tradisional, juo cuboi lah kuliner asa Payakumbuah ko, Karak Kaliang unik jo raso nan sangaik lamak ko.

= Referensi =
Ruang Baca Tanah Ombak

## Ruang baca Tanah Ombak
**Ruang Baco Tanah Ombak**  Ruang baco Tanah Ombak adolah sabuah rumah yang dijadian tampek mambaco anak-anak maupun remaja. Yang talatak di Puruih 3, Padang, Sumatera Barat. Ruang baco Tanah Ombak ko didirian oleh Yusrizal KW basamo Syuhendri Siri Majaro, yang tabangun awal Oktober 2015.

### Latar Balakang
Lata balakang Yusrizal Kw jo Syuhendri mandirian ruang baco Tanah Ombak karano anak-anak di tapi pantai puruih banyak yang buto tulisan, indak bataratik dan indak bapandidikan, itu tajadi karano pangaruah buruak dari lingkuangan tapi pantai Puruih, Kota Padang yang masyarakatnyo banyak yang mancilok, pacakak, bajudi, kakarehan seksual yang ditiru anak-anak tasabuik.

#### Didirikan Pertama Kali
Patamo kali Tanah Ombak didirian banyak masyarakat di sakita indak satuju dan malarang anak-anaknyo pai ka Tanah Ombak, alasanyo pai ka ruang Baco Tanah Ombak itu indak ado untuangnyo labiah ancak mancari pitih. Walaupun mode itu Yusrizal jo Syuhendri indak baputuih asa dan tetap manjalanan kagiatan di Tanah Ombak. Sairiang bajalannyo wakatu, satahun satalah badirinyo Tanah Ombak  sabagian dari masyarakat sudah mulai manarimo kabaradoan ruang baco Tanah Ombak, karano masyarakat tasabuik mancaliak parubahan taratik jo tingkah lakunyo yang positif dari anak-anaknyo yang acok pai ka Tanah ombak.

##### Kegiatan
Kagiatan yang dilakuan yoitu mambaco, baraja bahasa Inggris, pangajian, bateater, dan kesenian kreatif lainnyo. Kagiatan di Tanah Ombak indak hanyo bagarak di bidang pendidikan sajo, tapi ado kagiatan yang bagarak dibidang yang mangasah kreatifitas anak taka program Bakti Kreatifitas Literasi, iko adolah program karajo samo jo Coca Cola jo Tanah Ombak, contoh kagiatanyo yaitu mambuek pot bungo dari galon bekas, tabuang cat bekas, sarato gerakan mananam bungo dan bibit sayua. Samo mode e di kurikulum sakolah, Tanah ombak ko malaksanaan ujian bagi anak-anak yang alah manjadi anggota.

###### Bantuan Sosial
Ruang baco Tanah Ombak ko alah banyak yang maagiah bantuan dari babagai pihak, seperti diantaronyo akademis dari universitas-universitas di Padang, Dinas Pariwisata, Kota Padang. Bahkan ketua DPD RI Irman Gusman yang alah pernah bakunjuang, dan banyak tokoh-tokoh yang terkenal lainnyo yang alah bakunjuang di Tanah Ombak ko.

## Rujuakan
Rabano

**Rabano** adolah gandang babantuak bulek jo pipih nan dikenal di kawasan sarumpun Malayu, khususnyo di Indonesia, Malaysia, Brunei, jo Singapura. Inyo punyo babagai variasi jo namo takah **rebana** atau **terbangan**. Rabano umumnyo manyartai kagiatan seni Islam takah kasidah atau salawat. Di Minangkabau, kasenian nan manggunan rabano iyolah dikia rabano.

Kato rabano barasal dari bahaso Arab, robbana ("Tuhan kami"). Rabano tabuek dari kayu nan dipapek pado bingkainyo, samantaro bagian mukonyo tabuek kulik kambing. 

Selain di kawasan sarumpun Malayu, rabano digunoan pulo dek urang Cham di Kamboja dan manjadi asa mulo alaik musik rabana dek orang-orang Sinhala di Sri Lanka.

## Rujuakan
Saalah Yusuf Sutan Mangkuto

**Saalah Yusuf Sutan Mangkuto**, acok ditulih **S.Y. Sutan Mangkuto**, (lahia 1901) adolah organisiator jo aktivis Muhammadiyah. Inyo tanamo sabagai salah saurang pandiri cabang Muhammadiyah di Padang Panjang pado tahun 1926 dan parnah manjadi Katua Pimpinan Muhammadiyah Sumatra Tengah pariode 1949–1956.

Lahir di Pitalah pado tahun 1901, Saalah alah bagabuang jo Muhammadiyah samanjak mudo. Sabalun tajun dalam gerakan Muhammadiyah, Saalah parnah bakarajo sabagai pangacara jo  panasihaik politik. Pado tahun 1930, inyo dipicayoan manjadi Katua Majelis Pimpinan Muhammadiyah Minangkabau manggantikan A.R. Sutan Mansur. Sasudah proklamasi kamardekaan, inyo sempat ditunjuak pamarintah sabagai Bupati Solok (1946-1947) jo Bupati Lima Puluh Kota (1949).

## Kehidupan
Saalah Yusuf Sutan Mangkuto lahia di Nagari Pitalah, Tanah Datar pado tahun 1901. Inyo adolah putra pamimpin Tarekat Naqsyabandiyah. Inyo manamatan pandidikanyo pado tahun 1917, tapi masih maalnjuikan baraja agamo.

Katiko Abdul Muis mulai manabikan surek kaba di Padang pado tahun 1923, Saalah pai bakarajo untuaknyo sabagai panasihaik politik. Sasudah pangusiran Abdul Muis dari Minangkabau pado tahun 1924, Saalah baliak ka Pitalah dan mandirian organisasi untuak manyatuan pangulu dan fungsionaris adat. Namun, usahanyo gagal dan inyo mamutuihan pindah ka Padang Panjang.

Pado tahun 1925, basamo konconyo Datuak Sati dari Batipuh, inyo pai ka Pulau Jawa. Sasudah basuo jo Agus Salim di Batavia, Saalah malanjuikan parjalanan ka Yogyakarta pado bulan Agustus untuak mangadiri Kongres Al-Islam. Samanjak itulah hatinyo mulai tapauik manekuni pargerakan Islam. Dari parkanalannnyo jo Fachruddin, inyo mulai mampalajari Muhammadiyah. Saalah baliak ka Padangpanjang pado awal tahun 1926.

## Rujuakan

; 

; Daptar pustaka

* 
* 
* 
* 
* 

## Pautan luar

*  Profil Pimpinan Wilayah Muhammadiyah Sumatra Barat .
R.B. Khatib Pahlawan Kayo

**Drs. H. R.B. Khatib Pahlawan Kayo** () adolah saurang pangajar, mubalig, jo organisiator Muhammadiyah. Inyo aktif sabagai pansyarah di Kolej Islam Muhammadiyah Singapura, nan dirintisnyo pado awal tahun 2000. Maso iko, inyo marupoan panasihaik Parwakilan Wilayah Muhammadiyah (PWM) Sumatra Barat ssaudah tarakia manjabek sabagai Katua (2005–2010) jo Wakil Katua (2000–2005).

Tamat dari Sumatra Thawalib, inyo masuak ka Fakultas Syariah IAIN Imam Bonjol. Sahari-hari, inyo bakarajo sabagai Widyaiswara di Balai Besar Diklat Kesejahteraan Sosial I Sumatra. Sabalunnyo, inyo manjabek sabagai Humas Kanwil Depsos Sumatra Barat (1989–1993) dan parnah manjadi wartawan *Suara Padang*. Inyo giaik menulih dan alah manerbitkan saketeknyo 14 judul buku di bidang ugamo. Samanjak tahun 1974, inyo manjadi panulih tatap di Harian ''Singgalang''. Salain itu, inyo parnah manjadi dosen luar biaso di Universitas Bung Hatta jo Universitas Muhammadiyah Sumatra Barat.

## Rujuakan
Adab makan di Minangkabau

**Adab makan di Minangkabau** yaitu manikmati hidangan sacaro basamo-samo yaitu maniakmati idongan sacaro basamo-samo. Makanan dilatakan di tangah nan tadiri jo makanan pokok jo lauak jo sambanyo, langkok jo parabuang.  Samantaro itu, posisi duduak mangaliliang hidangan tasabuik. Pado saat makan basamo, adaiknyo nan mudo haruslah manduluan nan kaum tuo saaik maambiak makanan. Kutiko nan kaum tuo alah maambiak makanan baru diikuik i dek nan mudo. Apobilo andak manyudahi makan, kaum mudo haruilah minta izin talabiah daulu ka nan tuo

Pado saaik maambiak makanan disaranan maambiak makanan nan tadakek sajo aratinyo nan taidang di dapan sajo, indak buliah maambiakan makan nan jauah dari adok an kito. Saaik mangunyah makanan indak buliah mangaluan bunyi mancapak. Baitu pulo saaik minum indak buliah babunyi, dan indak diminum sakali wakatu.

## Rujuakan

### Daftar pustaka

*
Lok-lok

**Lok-lok** atau **sate lok-lok** adolah makanan nan tadiri dari dagiang jo sayuran nan disajian jo tusuak sate. Lok-lok tanamo sabagai jajanan jalanan di Malaysiam sarupo, Penang jo Kuching. Walau co itu, Lok-lok juo mudah dijumpai di banyak kota di Indonesia, sarupo Malang, Batu jo Pontianak.

## Caliak pulo

*Kulek-kulek tapi jalan di Indonesia

## Rujuakan


## Bacoan lanjuik

*
Sate klatak

**Sate klatak** adolah sabuah hidangan sate kambiang asa Kecamatan Pleret, Kabupaten Bantul, Yogyakarta. Dalam bahaso Jawa, kagiatan mambaka sate di pambakaran tabukak disabuik "*klathak"*.

Sate iko sangaik babedo dari ragam sate lainyo, nan biasonyo mamakai garam jo lado sabagai  yang biasanya memakai garam dan lada sebagai bumbu utamanya. Tusukan nan dipakai untuak mamanggang jo mambaka tabuek dari besi, indak sarupo jinih sate lain nan mamakai tusuak bambu. Tusuakan basi sabagai konduktor pahangek akan mambuek dagiang sate labiah masak dari dalam. 

Sate tasabuik biasonyo disajia jo gulai. Gulainyo kayo akan rampah-rampah, takadang dimasak jo tulang jawi, jo diabuih mamakai api ketek salamo kaya akan rempah-rempah, 30 minik.

## Rujuakan
Surau Taram

**Surau Taram** talatak di Jorong Cubadak, Nagari Taram, Kecamatan Harau, Kabupaten Lima Puluh Kota, Sumatra Barat, Indonesia. Surau iko didirian pado awal abaik ka-17 dek Syekh Ibrahim Mufti, saurang ulama panyebar Islam di Nagari Taram.

## Sijarah
Kabaradaan surau iko bakaitan jo figur Syekh Ibrahim Mufti atau mamiliki juluakan Beliau Keramat. Inyo marupoan murid Syekh Ahmad Qusasi di Madinah dan saangkatan jo Abdurrauf as-Singkili. Satibo di Taram pado abaik ka-17, Ibrahim Mufti mandirian surau untuak mandukuang kagiatan dakwahnyo dalam panyebaran Islam.

Sajak didirian, Surau Taram tacatat alah mangalami sajumlah pabaikan. Bangunan surau nan tagak kini ko marupoan hasil pemugaran jo tatok mampatahankan gaya arsitektur lamo dipatahanan.

Dalam sijarahnyo, Surau Taram parnah manjadi pusek pandidikan Islam di Lima Puluh Kota. Salain tu, surau iko dahulunyo digunoan sabagai tampek ibadah suluk. Kini ko, Surau Taram digunoan untuak aktivitas ibadah tabateh sairiang jo kahadiran musajik, yakni Musajik Baitul Qiramah di sabalah barat surau.

## Paninggalan

### Pusaro
Syekh Ibrahim Mufti dipandang dek panduduak satampek sabagai urang nan mamiliki karamah sahinggo dijuluaki Baliau Keramat. Makamnyo tadapek di kompleks surau jo manjadi tujuan ziarah, tauatamo tanggal 27 Rajab. Paziarah tibo dari babagai daerah di Minangkabau baiak dari pangikuik Tarekat Naqsyabandiyah maupun Tarekat Syattariyah.

Salain makam Syekh Ibrahim Mufti, tadapek makam Syekh Muhammad Nurdin di kompleks surau.

### Naskah
Surau Taram tacatat sabagai surau nan mamiliki tradisi manulih jo manyalin naskah. Saketeknyo saratuih koleksi naskah dipakiroan ado di siko, tatapi sabagian gadang kini alah ilang. Hanyo 14 naskah nan masih tasimpan, sapuluah dari mereka barado dalam kondisi nan sangaik buruak. Sabagian naskah disimpan dek Ramli Datuak Marajo Basa, katurunan ka-13 dari Ibrahim Mufti nan rumahnyo talatak di sabalah surau.

## Rujuakan

## Pranala lua

* Harsja W. Bachtiar (1967). *[https://books.google.co.id/books?id=ukkMK8rVtscC&pg=PA348&dq=Nagari+Taram:+A+Minangkabau+Village+Community&hl=id&sa=X&ved=0ahUKEwjxmryjptjlAhWKKo8KHYYrDiAQ6AEINzAC#v=onepage&q=Nagari%20Taram%3A%20A%20Minangkabau%20Village%20Community&f=false Nagari Taram: A Minangkabau Village Community]*.
* https://www.youtube.com/watch?v=7Zi44KmWxVE
Mak andam

**Mak andam** adolah urang nan bakarajo sabagai parias pangantin padusi sarato punyo pangatahuan bakaitan jo palaksanaan upacara pakawinan manuruik caro adat. Profesi iko kurang labih samo jo tukang *make up* nan dikenal kini. Sacaro istilah, mak andam mukasaiknyo urang nan mangandam, yaitu mamapek atau mampeloki bagian-bagian di wajah. Sebutan iko dipakai di Minang atau babarapo kawasan sarumpun Malayu lainnyo.  

Dalam prosesi pakawinan Minangkabau, mak andam mamimpin prosesi malam bainai. Di daerah tatantu, mak andam dapek bamakna **dukun pangantin**. Inyo dipacayo punyo kakauatan untuak malindungi calon pangantin padusi dari babagai gangguan panyakik jo gangguan nan tibo sacaro gaib. Ado pulo daerah nan manganggap upacara pakawinan baru dianggap sah kok tata caro adaik diikuti sasuai nan diatur dek mak adam.

Kini, profesi mak andam jarang tadanga dek banyak urang nan mamilik mamakai jaso *make up* nan gampang tanpa manggunoan adaik.

## Rujuakan
Nazif Lubuk

**Nazif Lubuk** (lahia pado tanggal 3 April 1942 dan maningga dunia pado tanggal 23 Desember 2014) merupokan Kapalo Biro Humas Sumatera Barat paliang heboh dan badarah minang.

## Karier
Patamo inyo menjadi PNS di Provinsi Sumatera Barat, dipicayo sabagai Kepala Perusahaan Daerah (PD) Dinamika. Lalu, inyo dibawok manjadi Kapalo Protokol Kantor Gubernur Sumatera Barat. Indak lamo kamudian, Gubernur Azwar Anas mampicayoinyo sabagai Kepala Sub Dinas Retribusi Dispenda. Pado tahun 1984 inyo manjadi Kabiro Humas, ampek taun kamudian dipicayo pulo manjadi Kepala Dinas LLAJ samaso Gubernur Hasan Basri Durin. Kamudian inyo diangkek manjadi Kepala Dinas Pariwisata. Satelah sukses manjadi Kepala Dinas Pariwisata, inyo dibawok manjadi Asisten IV dan jabatan tarakhirnyo manjadi Kapalo Badan Pembangunan Masyarakat sampai inyo pansiun.

## Kahidupan pribadi
Nazif Lubuk mampunyoi saurang urang istri rancak, Titi Nazif Lubuk, ampek anak dan tujuh cucu. Salain itu, inyo mampunyoi adiak kanduang, pamimpin redaksi Harian Haluan,  sarjana ekonomi Universitas Andalas tamatan 1986 dan saurang kakak, saurang wartawan senior.

## Rujukan
Tari Ilau

**Tari Ilau** atau **bailau** adolah tari nan barasa dari Nagari Salayo, Kecamatan Kubuang, jo Nagari Sumani, Kecamatan X Koto Singkarak, Kabupaten Solok, Sumatera Barat. *Ilau* sacaro bahaso aratinyo pantun-pantun lintuah ati nan dapek mambuek urang baibo mandanganyo. Walau kaduo nagari ko punyo tari ilau, tujuan bailau di kaduo nagari ko babeda.

Tari Ilau di Salayo batujuan untuak maratok urang nan lah maningga, alah ado di Salayo, jauah sabalun Islam masuak ka Minangkabau. Ado pandapaik nan manyabuik baso tarian ko marupokan asa mulonyo randai. Samantaro tari ilau di Sumani batujuan untuak malapeh anak nan ka manikah.

## Caliak pulo

* Randai ilau
* Randai

## Rujuakan

### Daftar pustaka

*